George Soros

George Soros, (jaiotzez, Schwartz György, 1930, Budapest. Hungaria) aberats hungariar-estatubatuar bat da, inbertitzailea eta filantropoa, jatorri judutarrekoa.

Biografia 
Budapesten jaioa, Erresuma Batura joan zen bizitzera 1947an. London School of Economics-en ikasi zuen. Bere negozio ibilbidea Erresuma Batuko eta gero Estatu Batuetako merkataritza bankuetan lanpostu desberdinak hartuz hasi zuen. 1969tik inbertsio funtsak kudeatuz egin du dirutza.

Sorosi goitizen bat ematen zaio, "Ingalaterrako Bankua porrotera eroan zuen gizona", libera britainiarrak salduz mila milioi dolarreko irabaziak lortu zituelako 1992ko Asteazken Beltzeko moneta krisian.

Gai politikoak 
Soros kausa politikoetan inplikatzen den gizona da, ohikoan AEBetan progresista edo liberal gisa identifikatuko luketen joeran. Dohaintza filantropikoak egiten ditu Open Society Foundations fundazioaren bidez, eta horietako batzuek asmo politikoak izan dituzte. Esaten da bere finantziazioak lagundu zuela komunismoaren kolapsoan Ekialdeko Europan 1980ko hamarkadaren bukaeran eta 1990eko hasieran .

Europako zenbait ingurune nazionalista eskuindarrentzat mamu ideologiko bat bihurtu da, bereziki bere jaioterri Hungarian, non Viktor Orbanen gobernuak kanpaina zuzenak egin dituen bere kontra 2010eko hamarkadan.

Sorosen kontrako salaketa hauek konspirazio-teorien gai tipikoetako bat bihurtu dira, batez ere 2018tik aurrera (baita AEBetako zirkulu errepublikar mainstream izan daitezkeenen artean), eta bere izena lotu izan da Plandemia edo QAnon konspirazio teoriekin.

Euskal Herrian ere Soros konspirazioekin lotu izan duen mezurik ikusi izan da 2020. urtean, esate baterako genero ideologia feminista baten aldeko bultzatzailea balitz bezala.

Sorosen aurkako konspirazioaren teoria hauetan, bera judu jatorrikoa izanik, antisemitismo zantzuak daudela esan daiteke.

Erreferentziak 

Budapestarrak
Hungariako juduak
Britainiar Akademiako kideak
Ameriketako Estatu Batuetako filosofoak
Gizabanako biziak
1930eko jaiotzak
Konspirazio-teoriak
Aberatsak
Hungariar estatubatuarrak
Ameriketako Estatu Batuetako enpresaburuak
Ameriketako Estatu Batuetako ateoak
Judu ateoak
Esperantoa maila aurreratuan
Londresko Unibertsitateko ikasleak